Държавен вестник, бр. 9, 2007 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  9
Чл. 21. (1) Когато задържаното лице е чуж-
денец или българин, който има и чуждо граж-
данство, оперативният дежурен на структурно-
то звено на МВР, чийто служител е издал запо-
ведта за задържане, уведомява незабавно опе-
ративния дежурен център (ОДЦ) на съответно-
то териториално структурно звено за задържа-
нето му, който от своя страна уведомява неза-
бавно оперативния дежурен на МВР.
(2) Оперативният дежурен в ОДЦ на МВР
незабавно уведомява дежурния на Министер-
ството на външните работи (МВнР) за задър-
жането на чужденец или българин, който има и
чуждо гражданство, с цел предаване на съобще-
нието в дипломатическата мисия на съответна-
та държава или тази, която я представлява в
Република България.
(3) Ако задържаното лице е чужденец или
българин, който има и чуждо гражданство, и
пожелае само да извърши уведомяването по
ал. 1, оперативният дежурен предварително
уточнява телефонния номер на съответната дип-
ломатическа мисия или тази мисия, която я
представлява, и в присъствието на преводач пре-
доставя възможност на задържаното лице да
съобщи за своето задържане, като контролира
възможността чрез разговора да се попречи на
полицейските действия.
 (4) Уведомяването на дежурния на МВнР
по реда на ал. 1 и 2 се осъществява и в случаите,
когато задържаното лице е чужденец или бъл-
гарин, който има и чуждо гражданство, и сам е
извършил уведомяването по реда на ал. 3.
(5) В случай че задържаното лице е бежанец
или лице, за което е открито производство за
предоставяне на статут на бежанец, вместо кон-
сулството на държавата, чийто гражданин е, се
уведомява Агенцията за бежанците.
Чл. 22. (1) Разговори, беседи и действия по
разследването с малолетни задържани лица се
провеждат в присъствието на педагог или пси-
холог, а когато полицейският орган намери това
за необходимо—и в присъствието на родителя
или настойника.
(2) Разговори, беседи и действия по разслед-
ването с непълнолетни задържани лица се про-
веждат в присъствието на педагог или психо-
лог, а когато полицейският орган намери това
за необходимо—и в присъствието на родителя
или попечителя. 
Чл. 23. Преди настаняване в местата за нас-
таняване на задържани лица съответното длъж-
ностно лице:
1. поставя личните вещи на задържаното лице
на определеното за целта място;
2. придружава задържания до санитарно-
хигиенните помещения;
3. запознава задържания с правилника за
вътрешния ред и правата и задълженията му. 
Чл. 24. (1) Настаняването на задържани лица
в местата за настаняване на задържани лица се
разпорежда от съответното длъжностно лице,
отговарящо за тази дейност в структурното зве-
но на МВР и/или оперативния дежурен, след
работно време, и ако е определен, задължител-
но се съгласува със служителя, който ще работи
с лицето, съгласно повода на задържането му.
(2) Задържаните по един и същи повод лица
се настаняват поотделно.
(3) Задържаните лица се настаняват в поме-
щенията за задържане, както следва:
1. лица от различен пол в различни поме-
щения;
2. малолетни и непълнолетни лица отделно
от пълнолетни в помещения, обзаведени по
специален норматив;
3. военнослужещи и служители на МВР от-
делно от други категории задържани лица;
4. изпаднали в криза, психично болни, зараз-
но болни, буйстващи, рецидивисти и лица, за
които има данни, че са извършители на тежко
престъпление, отделно от други задържани лица.
(4) Преместване на задържано лице от едно
помещение за задържане в друго може да се
извършва само с разрешение на служителя,
пряко работещ с него по повода за задържа-
нето, и от оперативния дежурен на структур-
ното звено на МВР.
(5) По изключение в местата за настаняване
на задържани лица могат да се настаняват лица,
задържани по реда на НПК в рамките на досъ-
дебно производство, водено от дознател, за срок
до 24 часа по решение на прокурора със знани-
ето на оперативния дежурен на структурното
звено на МВР. 
Чл. 25. Всички процедури по приемане, нас-
таняване, движение, медицинско обслужване и
освобождаване се отразяват в съответната до-
кументация по образец съгласно приложения-
та към инструкцията.  
Чл. 26. Задържаните лица се освобождават
незабавно след отпадане на основанието за
задържане, но не по-късно от изтичането на
24-часовия срок.  
Чл. 27. Когато служител или гражданин осъ-
ществи контакт със задържано лице без знани-
ето и писменото съгласие на предварително
определените за работа със задържаното лице
служители, те незабавно се уведомяват от слу-
жителя, установил това. 
Чл. 28. (1) Всяко задържано лице има право
на свиждане по всяко време с адвокат и пред-
ставител на дипломатическата мисия, гражда-
нин на която страна е лицето.
(2) Свиждане по ал. 1 се осъществява свое-
временно след уведомяване на оперативния де-
журен на структурното звено на МВР и служи-
теля, пряко работещ с лицето, когато такъв е
определен.  
Чл. 29. (1) Задържаното лице може да бъде
предадено на друго структурно звено на МВР и
в рамките на срока за задържане да бъде върна-
то. Това се отразява в документацията за задър-
жани лица.